CELEX: 32017R0335
Language: hr
Date: 2017-02-27 00:00:00
Title: Uredba Komisije (EU) 2017/335 оd 27. veljače 2017. o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe steviol glikozida (E 960) kao sladila u određenim slatkišima umanjene energetske vrijednosti (Tekst značajan za EGP. )

28.2.2017   
            
            
               HR
            
            
               Službeni list Europske unije
            
            
               L 50/15
            
         UREDBA KOMISIJE (EU) 2017/335
   оd 27. veljače 2017.
   o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe steviol glikozida (E 960) kao sladila u određenim slatkišima umanjene energetske vrijednosti
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3.,
   budući da:
   
               (1)
            
            
               U Prilogu II. Uredbi (EZ) br. 1333/2008 utvrđen je popis prehrambenih aditiva Unije odobrenih za uporabu u hrani te uvjeti njihove uporabe.
            
         
               (2)
            
            
               Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 Europskog parlamenta i Vijeća (2) na poticaj Komisije ili nakon podnošenja zahtjeva.
            
         
               (3)
            
            
               Zahtjev za odobrenje uporabe steviol glikozida (E 960) kao sladila u određenim slatkišima umanjene energetske vrijednosti podnesen je 27. svibnja 2015. Zahtjev je potom stavljen na raspolaganje državama članicama u skladu s člankom 4. Uredbe (EZ) br. 1331/2008.
            
         
               (4)
            
            
               Steviol glikozidi nekalorični su sastojci slatkog okusa koji se mogu upotrebljavati kao zamjena kaloričnim šećerima u određenim slatkišima jer smanjuju njihov kalorični udio i potrošačima omogućuju umanjene energetske vrijednosti proizvoda, u skladu s člankom 7. Uredbe (EZ) br. 1333/2008. Kombinacijom steviol glikozida i šećera dobiva se slatkoća proizvoda i bolji okus u odnosu na proizvode u kojima se za zaslađivanje upotrebljava samo steviol glikozid jer šećer prekriva okus steviol glikozida koji ostaje u ustima.
            
         
               (5)
            
            
               U skladu s člankom 3. stavkom 2. Uredbe (EZ) br. 1331/2008 Komisija je dužna zatražiti mišljenje Europske agencije za sigurnost hrane („Agencija”) kako bi ažurirala popis prehrambenih aditiva Unije iz Priloga II. Uredbi (EZ) br. 1333/2008.
            
         
               (6)
            
            
               Agencija je 2010. donijela znanstveno mišljenje (3) o sigurnosti steviol glikozida za predložene uporabe kao prehrambenog aditiva (E 960) te utvrdila prihvatljivi dnevni unos (PDU) od 4 mg/kg tjelesne mase na dan, izražen kao ekvivalenti steviola.
            
         
               (7)
            
            
               Agencija je 2015. preispitala procjenu izloženosti steviol glikozida i zaključila da je procjena izloženosti ispod PDU-a za sve dobne skupine, osim u jednoj državi članici (4), gdje je izloženost za malu djecu procijenjena na gornje područje visoke razine (95. percentil). Izračuni izloženosti koje je 2015. proveo Rijksinstituut voor Volksgezondheid en Milieu pokazali su da predloženo proširenje uporabe, uz pretpostavljeni tržišni udio od 25 % za proizvode koji sadržavaju steviol glikozide te pod pretpostavkom stopostotne vjernosti određenoj marki, nije utjecalo na 95. percentil izloženosti za malu djecu u dobi od dvije do šest godina u Nizozemskoj.
            
         
               (8)
            
            
               U svojem mišljenju od 2015. Agencija je navela da nije bilo moguće u okviru sustava klasifikacije FoodEx odraziti sva ograničenja/iznimke koje se primjenjuju na uporabu steviol glikozida (E 960) u hrani iz potkategorije hrane 05.2. Stoga je za cijelu kategoriju hrane određena najviša količina od 2 000 mg/kg, što je dovelo do precjenjivanja izloženosti. Osim toga, hrana iz kategorije 05.2 „Ostali konditorski proizvodi, uključujući one za osvježavanje daha” nije određena kao jedna od glavnih kategorija hrane koja pridonosi izloženosti steviol glikozidima (E 960).
            
         
               (9)
            
            
               Budući da su procjene izloženosti ispod PDU-a za sve dobne skupine, predložene uporabe i uporabne količine steviol glikozida (E 960) kao sladila ne predstavljaju sigurnosni rizik.
            
         
               (10)
            
            
               Stoga je primjereno odobriti uporabu steviol glikozida (E 960) kao sladila u određenim slatkišima umanjene energetske vrijednosti iz potkategorije hrane 05.2 „Ostali konditorski proizvodi, uključujući one za osvježavanje daha” : tvrdi slatkiši (bomboni i lizalice), mekani slatkiši (bomboni koji se žvaču, žvakaće gume voćnog okusa i pjenasti proizvodi od šećera/sljezovi kolačići), sladić, nugat, marcipan (pri maksimalnoj količini od 350 mg/kg); jako aromatizirane pastile za osvježavanje usne šupljine (pri maksimalnoj količini od 670 mg/kg) i osvježivači daha u obliku tabletica (pri maksimalnoj količini od 2 000 mg/kg).
            
         
               (11)
            
            
               Prilog II. Uredbi (EZ) br. 1333/2008 trebalo bi stoga na odgovarajući način izmijeniti.
            
         
               (12)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 1333/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. veljače 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 31.12.2008., str. 16.
   
   
      (2)  Uredba (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (SL L 354, 31.12.2008., str. 1.).
   
      (3)  EFSA Journal 2010.; 8(4):1537.
   
      (4)  EFSA Journal 2015.; 13(6):4146.
   
      PRILOG
      Potkategorija hrane 05.2 „Ostale slastice, uključujući one za osvježenje daha” dio E Priloga II. Uredbi (EZ) br. 1333/2008 mijenja se kako slijedi:
      
                  (a)
               
               
                  unos za E 960 steviol glikozide koji se odnosi na „samo slastice bez dodanog šećera” zamjenjuje se sljedećim:
                  
                               
                           
                           
                              „E 960
                           
                           
                              Steviol glikozidi
                           
                           
                              350
                           
                           
                              (60)
                           
                           
                              samo slastice bez dodanog šećera
                              samo tvrdi slatkiši umanjene energetske vrijednosti (bomboni i lizalice)
                              samo mekani slatkiši umanjene energetske vrijednosti (bomboni koji se žvaču, žvakaće gume voćnog okusa i pjenasti proizvodi od šećera/sljezovi kolačići)
                              samo sladić umanjene energetske vrijednosti
                              samo nugat umanjene energetske vrijednosti
                              samo marcipan umanjene energetske vrijednosti”
                           
                        
            
                  (b)
               
               
                  unos za E 960 steviol glikozidi koji se odnosi na „jako aromatizirane pastile za osvježavanje usne šupljine bez dodanog šećera” zamjenjuje se sljedećim:
                  
                               
                           
                           
                              „E 960
                           
                           
                              Steviol glikozidi
                           
                           
                              670
                           
                           
                              (60)
                           
                           
                              samo jako aromatizirane pastile za osvježavanje usne šupljine umanjene energetske vrijednosti ili bez dodanog šećera”
                           
                        
            
                  (c)
               
               
                  unos za E 960 steviol glikozidi koji se odnosi na „osvježivače daha u obliku tabletica bez dodanog šećera” zamjenjuje se sljedećim:
                  
                               
                           
                           
                              „E 960
                           
                           
                              Steviol glikozidi
                           
                           
                              2 000 
                           
                           
                              (60)
                           
                           
                              samo osvježivači daha u obliku tabletica bez dodanog šećera smanjene energetske vrijednosti ili bez dodanog šećera”